open-index/open-wikipedia-markdown huggingface dataset:
Αβγόψωμο

Το **αβγόψωμο, αβγόφετα** είναι ένα πιάτο από ψωμί εμποτισμένο με χτυπημένο αβγό και μετά τηγανισμένο. 

Όταν το αβγόψωμο προορίζεται να γίνει γλυκό πιάτο, προστίθενται επίσης και γάλα, ζάχαρη, βανίλια και κανέλα πριν από το τηγάνισμα και σερβίρεται με ζάχαρη, σιρόπι και φρούτα. Όταν πρόκειται να γίνει αλμυρό, προστίθεται αλάτι και σερβίρεται με σάλτσες όπως μαγιονέζα και κέτσαπ. 

## Παρασκευή
Οι φέτες ψωμιού κόβονται σε χοντρές φέτες και εμποτίζονται σε ένα μείγμα από χτυπημένα αβγά και γάλα ή κρέμα. Το καλυμμένο με αβγό ψωμί τηγανίζεται και από τις δύο πλευρές, μέχρι να αποκτήσει καφέ χρώμα. Συνιστάται να χρησιμοποιείται μπαγιάτικο ψωμί γιατί απορροφά περισσότερο αβγό από το φρέσκο.
Οι τηγανισμένες φέτες σερβίρονται συνήθως με σιρόπι, μαρμελάδα, βούτυρο, μέλι, σοκολάτα και λιγότερο συχνά με φιστικοβούτυρο, σιρόπι σφενδάμου, μελάσα, σάλτσα μήλου, φασόλια, γιαούρτι, μπέικον, κέτσαπ, τυρί, αλλαντικά, παγωτό, ξηρούς καρπούς και άλλα συνοδευτικά. 

### Ποικιλίες
Μερικές φορές το αβγόψωμο χρησιμοποιείται σαν ψωμί για σάντουιτς. Μια παραλλαγή του αβγόψωμου προέρχεται από το Χονγκ Κονγκ: σε αυτή μέσα στο αβγό προστίθεται και σόγια.

## Παραπομπές


## Εξωτερικοί σύνδεσμοι
* 
* 

Κατηγορία:Ψωμιά
Κατηγορία:Τρόφιμα με βάση το ψωμί
Κατηγορία:Τρόφιμα με βάση το αβγό
Σάλτσα μήλου

Η **σάλτσα μήλου** είναι ένα είδος πουρέ που φτιάχνεται από ξεφλουδισμένα ή αξεφλούδιστα μήλα και μπαχαρικά (συνήθως κανέλα και μπαχάρι). Συνήθως προστίθενται και γλυκαντικά, όπως ζάχαρη ή μέλι. Η σάλτσα μήλου είναι ένα φθηνό και άμεσα διαθέσιμο τρόφιμο. Στην Ελλάδα η σάλτσα δεν είναι πολύ γνωστή και δεν παρασκευάζεται σχεδόν καθόλου. Αντίθετα στις βόρειες ευρωπαϊκές αλλά και στις κεντροευρωπαϊκές χώρες είναι πολύ γνωστή κι έχει αρκετά μεγάλη κατανάλωση.

## Παρασκευή
Η σάλτσα μήλου παράγεται από το μαγείρεμα μήλων με νερό ή μηλίτη μέχρι να πολτοποιηθούν. Για να γίνει ο πουρές καλύτερος, χρειάζονται πιο όξινα όπως αυτά της ποικιλίας bramley. Τα μήλα δεν είναι απαραίτητο να ξεφλουδιστούν πριν από το βράσιμο. Για τη βελτίωση της γεύσης προστίθεται ζάχαρη, μπαχαρικά και χυμός λεμονιού. Το βούτυρο μήλου είναι παρόμοιο με τη σάλτσα μήλου, αλλά έχει μεγαλύτερη αναλογία μηλίτη. 

## Χρήση και διαθεσιμότητα
Η σάλτσα μήλου είναι ένα τρόφιμο φτιαγμένο για να κρατάει τον χειμώνα επειδή κρατάει για αρκετό καιρό χωρίς να αλλοιώνεται. Συνήθως συνοδεύει το κυρίως πιάτο. Στην Αγγλία, και στη Σουηδία χρησιμοποιείται σαν καρύκευμα στο ψητό χοιρινό, στη Γερμανία σαν συνοδευτικό στις τηγανίτες ενώ στην Ολλανδία οι τηγανιτές πατάτες με σάλτσα μήλου είναι ενα παραδοσιακό κέρασμα στα παιδικά πάρτι. 
Στις ΗΠΑ και την Πορτογαλία συνήθως τρώγεται σαν επιδόρπιο. Επίσης και στη Γαλλία τρώγεται ως επιδόρπιο με εξαίρεση το boudin aux pommes (λουκάνικο με σάλτσα μήλου).

Στο εμπόριο βρίσκεται εύκολα στα σούπερ μάρκετ συνήθως σε γυάλινα ή πλαστικά βάζα.

## Παραπομπές


## Εξωτερικοί σύνδεσμοι
* 

Κατηγορία:Γαλλική κουζίνα
Κατηγορία:Γερμανική κουζίνα
Κατηγορία:Βρετανική κουζίνα
Κατηγορία:Αμερικανική κουζίνα
Κατηγορία:Σάλτσες
Μαργαρίτα του Ανζού

Με το όνομα **Μαργαρίτα του Ανζού** είναι γνωστές οι:

*Μαργαρίτα του Ανζού (1430-1482), βασίλισσα της Αγγλίας κατά την περίοδο 1445-1471, σύζυγος του Ερρίκου ΣΤ΄ της Αγγλίας
*Μαργαρίτα, κόμισσα του Ανζού (1273-1299), κόρη του βασιλιά της Νάπολης Καρόλου Β΄ του Χωλού και της Μαρίας της Ουγγαρίας,  σύζυγος του Γάλλου δούκα Κάρολου Βαλουά (γιου του βασιλιά της Γαλλίας Φιλίππου Γ΄) και μητέρα του βασιλιά της Γαλλίας Φιλίππου ΣΤ΄
Μαρίνο Μπαρλέτι

Ο **Μαρίνο Μπαρλέτι** (λατ.: *Marinus Barletius*, ιταλ.: *Marino Barlezio*, 1450 - 1513) ήταν καθολικός ιερέας· θεωρείται ο πρώτος Αλβανός ιστορικός, κυρίως λόγω της βιογραφίας του για τον Σκεντέρμπεη, που μεταφράστηκε σε πολλές γλώσσες τον 16ο έως τον 18ο αι. 
Το 1474, οι Τούρκοι πολιόρκησαν τη Σκόδρα και ο Μπαρλέτι συμμετείχε στην άμυνα της πόλης, τόσο κατά την πρώτη πολιορκία το 1474 όσο και στη δεύτερη το 1478. Και οι δύο γονείς του  σκοτώθηκαν κατά τη διάρκεια αυτών των πολιορκιών. Όταν η Σκόδρα έπεσε στα χέρια των Οθωμανών, δραπέτευσε στην Ιταλία, όπου έγινε μελετητής της ιστορίας, στην κλασική λογοτεχνία και στη λατινική γλώσσα. 
thumb|left|200px|Εξώφυλλο του βιβλίου του Μαρίνο Μπαρλέτι «De vita et gestis Scanderbegi Epirotarum Principis» (1508)
Η βιογραφία του Σκεντέρμπεη γράφτηκε από τον σύγχρονό του Μαρίνο Μπαρλέτι στα λατινικά και είναι σχεδόν η μοναδική αυθεντική πηγή για την ζωή του Γεωργίου Καστριώτη. Αυτή η βιογραφία, λόγω της φήμης του ήρωα, μεταφράστηκε στα γαλλικά, τα αγγλικά και άλλες ευρωπαϊκές γλώσσες. Το βιβλίο τυπώθηκε στη Ρώμη μεταξύ 1508 και 1510 και κατά τη διάρκεια του 16ου αι. διαδόθηκε σε πολλές γλώσσες και τελικά ήταν μεταφρασμένο από τα λατινικά στα γαλλικά έξι φορές, 1576, 1593, 1596, 1597,1604, 1621, στα πορτογαλικά  τέσσερεις φορές και στα γερμανικά επτά φορές. Επίσης μεταφράστηκε στα αγγλικά από τον Zachary Jones το 1596 και ετοιμάζεται για αναδημοσίευση στα αγγλικά το 2013.

Μετέπειτα γράφτηκαν πολλές βιογραφίες και λογοτεχνικά έργα γύρω από τον Σκεντέρμπεη, τα οποία εμπλουτίστηκαν με φανταστικά στοιχεία και αυθαίρετες ερμηνείες όρων και γεγονότων με αποτέλεσμα σήμερα, στη μη ειδικευμένη βιβλιογραφία, να επικρατεί συσκότιση για τα πραγματικά περιστατικά.

## Δείτε επίσης
* Σκεντέρμπεης

## Παραπομπές


## Πηγές
* 

## Εξωτερικοί σύνδεσμοι

Κατηγορία:Αλβανοί ιστορικοί
Καλδέρα Λονγκ Βάλεϊ

thumb|250px|Η καλντέρα όπως φαίνεται από τα ΒΑ τοιχώματά της
thumb|250px|Χάρτης της καλντέρας του Λονγκ Βάλεϊ
thumb|250px|Η δομή της καλντέρας του Λονγκ Βάλεϊ
Η **Καλδέρα Λονγκ Βάλεϊ** (αγγλικά: *Long Valley Caldera*) είναι μια καταβύθιση του εδάφους κοντά στο όρος Μαμούθ. Είναι μια από τις μεγαλύτερες καλντέρες στη Γη, με διαστάσεις 15 επί 30 χιλιόμετρα (10 επί 20 μίλια). Το υψόμετρο του εδάφους στα ανατολικά είναι 2000 μέτρα και στα δυτικά είναι 2600 μέτρα. Τα τοιχώματά της φτάνουν σε υψόμετρο 3 με 3,5 χιλιόμετρα, με εξαίρεση στα ανατολικά, όπου έχουν ύψος μόλις 150 μέτρα. Δημιουργήθηκε πριν 760.000 χρόνια από μια έκρηξη που ήταν τόσο μεγάλη ώστε η Λονγκ Βάλεϊ να θεωρείται υπερηφαίστειο.

Τα τελευταία 8.000 χρόνια έχουν καταγραφεί 26 ισχυρές εκρήξεις στη περιοχή της καλντέρας. Η ίδια η καλντέρα δημιουργήθηκε πριν 760.000 χρόνια από μια τεράστια έκρηξη, η οποία σχημάτισε τον τόφφο του Μπίσοπ, ο οποίος είναι πολύ κοινός στη περιοχή. Η έκρηξη ήταν τόσο μεγάλη ώστε ο θάλαμος μάγματος να αδειάσει και το έδαφος του ηφαίστειου να καταρρεύσει και να σχηματίσει τη σημερινή καλντέρα. Αρχικά με την έκρηξη την καλντέρα γέμιζε μια λίμνη, όμως το νερό της παροχετεύθηκε μέσω του φαραγγιού του ποταμού Όουενς στα ανατολικά. Η τελευταία έκρηξη του ηφαιστείου της Λονγκ Βάλεϊ έλαβε χώρα πριν 50.000 χρόνια. Σήμερα στην καλντέρα υπάρχουν ενεργές φουμαρολές και θερμές πηγές, ενώ η περιοχή  έχει παραμορφωθεί τα τελευταία χρόνια και είναι σεισμικά ενεργή. Το Μάιο του 1980 παρατηρήθηκε μια σεισμική ακολουθία με σεισμούς έντασης μέχρι 6 ρίχτερ. Η θερμότητα του ηφαιστείου αξιοποιείται με τη χρήση γεωθερμικών εγκαταστάσεων.

## Παραπομπές


## Εξωτερικοί σύνδεσμοι
* 

Κατηγορία:Ηφαίστεια των ΗΠΑ
Κατηγορία:Υπερηφαίστεια
Κατηγορία:Γεωγραφία της Καλιφόρνια
Συνθεσάιζερ

μικρογραφία|Συνθεσάιζερ Μουγκ
Το **συνθεσάιζερ** (επίσης γνωστό ως **ηλεκτρικό αρμόνιο** και **συνθετητής**) είναι ένα ηλεκτρονικό πληκτροφόρο μουσικό όργανο που παράγει σήματα ήχου. Οι ήχοι του παράγονται με μεθόδους που περιλαμβάνουν την αφαιρετική σύνθεση, την προσθετική σύνθεση, σύνθεση με διαμόρφωση συχνότητας και την παραμόρφωση φάσης. Οι ήχοι αυτοί κατόπιν μπορούν να αλλάξουν και να διαμορφωθούν χρησιμοποιώντας στοιχεία όπως φίλτρα, φακέλους και ταλαντωτές χαμηλής συχνότητας (LFO). Τα συνθεσάιζερ παίζονται τυπικά χρησιμοποιώντας πλήκτρα ή ελέγχονται με την βοήθεια sequencer, ή λογισμικού όπως ψηφιακοί σταθμοί ήχου DAW μέσω MIDI.

Όργανα όμοια με τα συνθεσάιζερ ξεκίνησαν στα μέσα του εικοστού αιώνα στις ΗΠΑ με όργανα όπως το RCA Mark II, που αποτελούνταν από λυχνίες κενού και ελεγχόταν με ηλεκτρονικές πλακέτες. Το συνθεσάιζερ Moog κατασκευάστηκε από τον Ρόμπερτ Μουγκ, βγήκε στην αγορά το 1964 και ήταν το πρώτο που χρησιμοποίησε μεθόδους αναλογικής σύνθεσης όπως ταλαντωτές VCO, φακέλους ADSR, φίλτρα VCF, γεννήτριες θορύβου, και sequencers και το σήμα δρομολογόταν στα εξαρτήματα (modules) με την βοήθεια καλωδίων (patch cables). Το 1970, το φθηνότερο, μικρότερο Minimoog έθεσε τον γενικό κανόνα του να είναι τα συνθεσάιζερ αυτόνομα όργανα με ενσωματωμένα πλήκτρα. Το πρώτο συνθεσάιζερ που βγήκε σε μαζική παραγωγή, το Yamaha DX7, έκανε δημοφιλή την ψηφιακή σύνθεση. Πλέον λογισμικό σύνθεσης ήχου μπορεί να ενσωματωθεί σε ένα μόνο μικροτσίπ και υπάρχουν software synthesizers αυτόνομα ή ως προεκτάσεις για DAW (VST, AU κ.ά.).

Τα συνθεσάιζερ θεωρούνταν στην αρχή αβάν-γκαρντ, και τα είχαν σε εκτίμηση στην ψυχεδελική κουλτούρα των 60's και στην αντικουλτούρα όμως είχαν μικρή εμπορική επιτυχία. Τo Switched-On Bach (1968), ένα άλμπουμ με διασκευασμένα κομμάτια του Μπαχ σε συνθεσάιζερ από την Wendy Carlos έφερε τα συνθεσάιζερ στο μέινστριμ. Έπειτα υιοθετήθηκαν από ηλεκτρονικά σχήματα και συγκροτήματα ροκ και ποπ στα 60's και τα 70's και χρησιμοποιήθηκαν ευρέως στην ποπ των 80s. Η δειγματοληψία που εισήγαγε το συνθεσάιζερ Fairlight κατα το 1979, επηρέασε όλα τα είδη μουσικής και είχε μεγάλο αντίκτυπο στην εξέλιξη της ηλεκτρονικής και χιπ χοπ μουσικής. Σήμερα το συνθεσάιζερ χρησιμοποιείται σχεδόν σε όλα τα είδη μουσικής, και θεωρείται ένα από τα πιο σημαντικά όργανα στη μουσική βιομηχανία. Σύμφωνα με το περιοδικό Fact το 2016, «το συνθεσάιζερ είναι το ίδιο σημαντικό και απανταχού, στην σύγχρονη μουσική όσο και η ανθρώπινη φωνή».

## Δείτε επίσης

* Πιάνο

## Παραπομπές


Κατηγορία:Μουσικά όργανα
Ζχουλελάλ

thumb|right|250px|Η ινδουιστική θεότητα Ζχουλελάλ.
Ο **Ζχουλελάλ** (Γλώσσα Σίντι/Ουρντού: جهوللال, Σανσκριτικά: झूलेलाल) υπήρξε ένας άγιος ο οποίος λατρεύεται ως θεότητα στον Ινδουισμό. Συγκεκριμένα θεωρείται η μετενσάρκωση της βεδικής θεόητητας του νερού Βαρούνα. Η λατρεία του Ζχουλελάλ σχετίζεται με την εθνοτική ομάδα Σίντι η οποία είναι διασκορπισμένη μεταξύ Ινδίας και Πακιστάν. 

## Λαογραφία
Σύμφωνα με την λαογραφία κατά τον 10ο αιώνα οι ινδουιστές οι οποίοι ζούσαν την περιοχή Σίντι (σήμερα βρίσκεται στο Πακιστάν) απευθυνθήκανε στον θεό Βαρούνα για βοήθεια. Ζήτησαν να προστατευτούν από τον Μουσουλμάνο κατακτητή Μιρκσχάχ Μπαντσχάχ ο οποίος είχε καταλάβει την περιοχή Τχάτα και ήθελε να αλλαξοπιστήσουν οι αλλόθρησκοι στο ισλάμ. Σύμφωνα με την παράδοση ο Βαρούνα μετενσαρκώθηκε στον Ζχουλελάλ ο οποίος στην συνέχεια έπεισε τον Μιρκσχάχ να φέρεται ισότιμα και σε μουσουλμάνους αλλά και στους αλλόθρησκους ινδουιστές. Με αυτό το τρόπο απέτρεψε να αλλαξοπιστήσουν οι ινδουιστές στο ισλάμ και για αυτό το λόγο τιμάται ο Ζχουλελάλ.   

## Εορτή γενεθλίων
Τα γενέθλια του Ζχουλελάλ είναι γνωστά ως "Τσέτι Τσάντ" και αποτελούν την πρωτοχρονιά στην κοινότητα Σίντι στο Πακιστάν και στην Ινδία. Ο Ζχουλελάλ θεωρείται ο προστάτης άγιος των Σίντι. 

## Παραπομπές


Κατηγορία:Ινδουισμός
Call of the Wild (τραγούδι)

**Call of the Wild** είναι ο τίτλος του τραγουδιού του χαρντ ροκ συγκροτήματος Deep Purple, το οποίο κυκλοφόρησε σε μορφή βινυλίου και CD τον Ιανουάριο του 1987. Το τραγούδι αυτό, συμπεριλαμβάνεται στο δίσκο "*[[The House of Blue Light]]*", ο οποίος κυκλοφόρησε στις 12 Ιανουαρίου του 1987 και είναι το τρίτο κομμάτι του.

## Σινγκλ
Το "*Call of the Wild*" κυκλοφόρησε σε μορφή 7" σινγκλ βινυλίου με το "*Dead or Alive*" στη δεύτερη πλευρά, στις Ηνωμένες Πολιτείες, ενώ στην Ευρώπη εκδόθηκε μαζί με το "*Strangeways*".
Το σινγκλ γνώρισε μικρή επιτυχία, καταφέρνοντας να μπει σε χαμηλές θέσεις των βρετανικών τσαρτ, ενώ δεν αποτέλεσε μέρος των ζωντανών εμφανίσεων του συγκροτήματος, εκτός από τις πρώτες συναυλίες τους κατά την περιοδεία για την προώθηση του "*[[The House of Blue Light]]*".

## Ζωντανές εκτελέσεις
Ηχογραφημένη ζωντανή εκτέλεση του τραγουδιού υπάρχει μόνο στο "*The Bootleg Series*" του 2001, σε ηχογράφηση που έγινε στη Βουδαπέστη της Ουγγαρίας, στις 28 Ιανουαρίου του 1987.

## Θέσεις τσαρτ
***Call of the Wild*** *(σινγκλ)*

***Επίσημη κυκλοφορία: [[Ιανουάριος]] [[1987]]***

## Τα μέλη των Deep Purple
Το "*Call of the Wild*" ηχογραφήθηκε από τη δεύτερη σειρά μελών του συγκροτήματος. Η εν λόγω σειρά έμεινε στην ιστορία ως η πιο επιτυχημένη και χαρακτηριστική των Deep Purple. Τα μέλη της ήταν τα εξής:

* **[[Ίαν Γκίλαν]]** - *[[Φωνητική|φωνητικά]]*
* **[[Ρίτσι Μπλάκμορ]]** - *[[κιθάρα]]*
* **[[Τζον Λορντ]]** - *[[πλήκτρα]]*
* **[[Ρότζερ Γκλόβερ]]** - *[[μπάσο]]*
* **[[Ίαν Πέις]]** - *[[τύμπανα]]*

## Παραπομπές

## Πηγές
* The Complete Deep Purple, Michael Heatley, *Reynolds & Hearn*, 2005
* Call of the Wild Lyrics

Κατηγορία:Τραγούδια των Deep Purple
Κατηγορία:Τραγούδια του 1987
Κατηγορία:Singles του 1987
Αριστόβουλος ο Νεότερος

thumb|right|270 px|<div style='text-align: center;'> Άποψη  της  περιοχής  της Έμεσας</div>
Ο **Αριστόβουλος ο Νεότερος** γιος του Αριστόβουλου Δ΄ ήταν αδελφός του Ηρώδη Αγρίππα Α΄ και του Ηρώδη Ε΄ (μετέπειτα βασιλιά της Χαλκίδας του Λιβάνου). Ήταν επίσης παντρεμένος με την Ιωτάπη, κόρη του βασιλιά της Έμεσας Σαμψιγεράμου.

## Αριστόβουλος και  Ηρώδης  Αγρίππας
Οι σχέσεις του Αριστόβουλου με τον Ηρώδη Αγρίππα Α΄ δεν ήταν καλές. Κάποια στιγμή και οι δυο βρέθηκαν στη Συρία. Και οι δύο διατηρούσαν φιλία με τον Ρωμαίο έπαρχο Φλάκκο. Εκείνη την εποχή, κατά την διάρκεια μιας διένεξης μεταξύ των πολιτών της Δαμασκού και της Σιδώνας, οι Δαμασκηνοί δωροδόκησαν τον Ηρώδη Αγρίππα Α΄, όταν κατάλαβαν ότι επηρέαζε τον έπαρχο. Την δωροδοκία αντιλήφθηκε, ο Αριστόβουλος ο όποιος και την κατήγγειλε. Έτσι ο Αγρίππας αναγκάστηκε να εγκαταλείψει τη Συρία.

## Αριστόβουλος και Πετρώνιος

Ο Αριστόβουλος, παρά το γεγονός ότι δεν κατέλαβε κάποιο δημόσιο αξίωμα, ανήκε στους επιφανείς Ιουδαίους. Με αυτή την ιδιότητα συναντήθηκε με τον έπαρχο της Συρίας Πετρώνιο στην Τιβεριάδα, την εποχή που ο τελευταίος προσπαθούσε να διαχειριστεί την κρίση. Αυτή την είχε προκαλέσει η απόφαση του Ρωμαίου αυτοκράτορα Καλιγούλα, με την οποία ζητούσε να εγκατασταθεί το άγαλμά του στο προαύλιο τού Ναού του Σολομώντα (40).

## Παραπομπές


## Πηγές
* Smith, William, Sir, ed. 1813-1893* A Dictionary of Greek and Roman biography and mythology. By various writers. Ed. by William Smith. Illustrated by numerous engravings on wood. Ann Arbor, Michigan: University of Michigan Library 2005 Vol 1*, *[http://name.umdl.umich.edu/ACL3129.0001.001 ARISTOBULUS .page Νο 301]*
* Jewish Encyclopedia ''ARISTOBULUS'' 

Κατηγορία:Ηρωδιανή Δυναστεία
Βέρμντο

Το **Βέρμντο** (Σουηδικά: *Värmdö*) είναι το πέμπτο, σε έκταση, μεγαλύτερο νησί της Σουηδίας, μετά το Γκότλαντ, το Έλαντ το Όρουστ και το Χίσινγκεν, με έκταση 181,4 τ.χλμ.. 

Κατηγορία:Νησιά της Σουηδίας
Κύπελλο Ισπανίας ποδοσφαίρου ανδρών 1903

Το κύπελλο Ισπανίας 1903 ήταν η πρώτη φορά που διοργανώθηκε το κύπελλο.
Η διοργάνωση ξεκίνησε την 6 Απριλίου 1903 και τελείωσε 2 μέρες αργότερα με τον Τελικό, ο οποίος έγινε στον Ιππόδρομο στη Μαδρίτη στον οποίο η Αθλέτικ Μπιλμπάο νίκησε με 3-2 τη Ρεάλ Μαδρίτης. Στη διοργάνωση του 1902 η Μπιλμπάο αγωνιζόταν σαν Κλάμπ Βιστάγιας.

## Ημιτελικοί

*[[Εσπανιόλ Βαρκελόνης|Ρεάλ Εσπανιόλ]]  1-4  [[Ρεάλ Μαδρίτης]]*

*[[Αθλέτικ Μπιλμπάο]]  4-0  [[Εσπανιόλ Βαρκελόνης|Κλαμπ Εσπανιόλ]]*

## Τελικός

*[[Αθλέτικ Μπιλμπάο]]  3-2  [[Ρεάλ Μαδρίτης]]*

Κυπελλο Ανδρων 1903
Κατηγορία:Εγχώρια ποδοσφαιρικά κύπελλα 1903
Εργατικό Κόμμα (Νορβηγία)

Το **Εργατικό Κόμμα** (νορβ. *Arbeiderpartiet*) είναι ένα σοσιαλδημοκρατικό κόμμα στην Νορβηγία. Είναι το μεγαλύτερο κόμμα της κυβέρνησης της Νορβηγίας, στην οποία συμμετέχουν το Σοσιαλιστικό Αριστερό Κόμμα και το Κόμμα Κέντρου. Επικεφαλής του κόμματος, είναι ο πρωθυπουργός της χώρας Γιούνας Γκαρ Στόρε. 

Το κόμμα ήταν μέλος της κομμουνιστικής Κομιντέρν μεταξύ 1919 και 1923. 

Το Εργατικό Κόμμα είναι αφοσιωμένο στην προώθηση των σοσιαλδημοκρατικών ιδεών. Το σύνθημα του κόμματος από τη δεκαετία του 1930 είναι «εργασία για όλους», ενώ στοχεύει στην ανάπτυξη ενός ισχυρού κράτους πρόνοιας που θα χρηματοδοτείται μέσω της φορολογίας. Τα τελευταία 20 χρόνια, το κόμμα έχει συμπεριλάβει στοιχεία της κοινωνικής οικονομίας της αγοράς, επιτρέποντας την ιδιωτικοποίηση κρατικών κεφαλαίων και υπηρεσιών και τη μείωση της προοδευτικότητας του φόρου εισοδήματος, ακολουθώντας το κύμα φιλελευθεροποίησης της οικονομίας. Το κόμμα αυτοχαρακτηρίζεται ως ένα προοδευτικό κόμμα υποστηρίζει τη συνεργασία σε εθνικό και παγκόσμιο επίπεδο. 

Το κόμμα ιδρύθηκε το 1887 και έγινε το μεγαλύτερο κόμμα της χώρας το 1927 και παρέμεινε στη θέση αυτή έκτοτε. Εκείνη τη χρονιά παρουσιάστηκαν διάφορες συγκρούσεις γύρω από το κόμμα ύστερα από την περίοδο 1919-1923, οπότε ήταν και μέλος της Κομιντέρν. Σχημάτισε την πρώτη του κυβέρνηση το 1928 και ηγούνταν όλων των κυβερνήσεων από το 1935 εκτός από 16 χρόνια. Από το 1945 μέχρι το 1961, το κόμμα κατείχε την απόλυτη πλειοψηφία στο Κοινοβούλιο της Νορβηγίας, κάτι που δεν έχει επιτευχθεί από κανένα άλλο κόμμα στην ιστορία της Νορβηγίας. Τη δεκαετία του 1960 και τη δεκαετία του 1970, όμως, το κόμμα έχασε έδαφος από το Σοσιαλιστικό Λαϊκό Κόμμα, ενώ από τα τέλη της δεκαετίας του 1970 έχασε έδαφος και από τη δεξιά, στρέφοντας έτσι το κόμμα προς τα δεξιά υπό την ηγεσία της Γκρο Χάρλεμ Μπρούντλαντ τη δεκαετία του 1980. Το 2001, το κόμμα σημείωσε το χειρότερο αποτέλεσμά του από το 1924, αναγκάζοντάς το να συνεργαστεί και με άλλα κόμματα.

## Παραπομπές


Κατηγορία:Νορβηγικά πολιτικά κόμματα
Κατηγορία:Σοσιαλδημοκρατικά κόμματα
Ιταλικό πρωτάθλημα ποδοσφαίρου ανδρών 2012-2013

Το **Ιταλικό πρωτάθλημα ποδοσφαίρου ανδρών 2012-2013** ήταν το 81ο από την καθιέρωση της πρώτης κατηγορίας του Ιταλικού πρωταθλήματος. Η Γιουβέντους το κατέκτησε για 29η φορά στην ιστορία της.

## Βαθμολογία

1Η Αταλάντα ξεκίνησε το πρωτάθλημα με -2 βαθμούς.

2Η Τορίνο ξεκίνησε το πρωτάθλημα με -1 βαθμούς.

3Η Σαμπντόρια ξεκίνησε το πρωτάθλημα με -1 βαθμούς.

4Η Σιένα ξεκίνησε το πρωτάθλημα με -6 βαθμούς.

5Η Λάτσιο κέρδισε μια θέση στους ομίλους του Europa League χάρη στην κατάκτηση του κυπέλλου Ιταλίας.

## Αποτελέσματα

## Κορυφαίοι σκόρερ

## Κορυφαίοι στις ασσίστ

Κατηγορία:Σέριε Α
Κατηγορία:Εγχώρια ποδοσφαιρικά πρωταθλήματα 2012-2013
Βέργα Μεσσηνίας

Με το όνομα **Βέργα Μεσσηνίας** αναφέρονται τρεις οικισμοί που ανήκουν στην Τοπική κοινότητα Βέργας Μεσσηνίας:
* η Παραλία Βέργας, μεγάλος οικισμός ο οποίος είχε πληθυσμό περίπου 2.000 ανθρώπων το 2001
* η Άνω Βέργα, μικρός οικισμός με πληθυσμό 11 ανθρώπων το 2001
* η Κάτω Βέργα, οικισμός με πληθυσμό 53 ανθρώπων το 2001
Αγγελίδου

Με το επώνυμο **Αγγελίδου** μπορεί να αναφέρονται τα ακόλουθα πρόσωπα:

* Κλαίρη Αγγελίδου (γενν. 1932), Κύπρια πολιτικός
* Μαρία Αγγελίδου (γενν. 1957), Ελληνίδα συγγραφέας και μεταφράστρια
* Μαρλέν Αγγελίδου (γενν. 1978), Κύπρια τραγουδίστρια
* Νέλλη Αγγελίδου (γενν. 1927), Ελληνίδα ηθοποιός

## Δείτε επίσης
* Αγγελίδης

Κατηγορία:Ελληνικά επώνυμα
Αγγελίδης

Το ελληνικό επώνυμο **Αγγελίδης** μπορεί να αναφέρεται σε κάποιο από τα παρακάτω πρόσωπα:

* Άγγελος Αγγελίδης (1901–1977), πολιτικός και δήμαρχος Θήβας
* Γεώργιος Αγγελίδης (1909–1979), νομικός, αντιπρόεδρος του ΣΤΕ (1974)
* Γρηγόριος Αγγελίδης (γενν. 1965), Γερμανός επιχειρηματίας και πολιτικός
* Ντίνος Αγγελίδης (γενν. 1969), αθλητής της καλαθοσφαίρισης
* Ράλλης Αγγελίδης (1902–1974), ηθοποιός
* Σάββας Αγγελίδης (γενν. 1974), υπουργός Άμυνας της Κύπρου
* Φίλιππος Αγγελίδης (γενν. 1953), Ελληνοαμερικανός πολιτικός της πολιτείας της Καλιφόρνιας
* Φώτιος Αγγελίδης (1798–1862), αγωνιστής της Επανάστασης του 1821

## Δείτε επίσης
* Αγγελίδου

Αγγελίδης
E (DVD)

Το ***E*** (μορφοποιημένο ως ***Ǝ***) είναι μια DVD/VHS συλλογή των μουσικών βίντεο του Eminem. 

Κυκλοφόρησε στις 19 Δεκεμβρίου του 2000. Περιλαμβάνει τα βίντεο των παρακάτω τραγουδιών:

* "Stan"
* "The Way I Am"
* "The Real Slim Shady"
* "Role Model"
* "Guilty Conscience"
* "My Name Is"
* "Just Don't Give a Fuck"

Στα bonus περιεχόμενα περιλαμβάνονται η δημιουργία για το μουσικό βίντεο "Stan", μια ταινία μικρού μήκους με τίτλο "The Mathers home" και ένα κρυμμένο βίντεο από τους D12. Πατώντας 312 στο κεντρικό μενού 2-3 φορές βγαίνει το κρυμμένο βίντεο "Shit on You" από τους D12.

## Εξωτερικοί σύνδεσμοι
* IMDB Webpage
* ''E'' στο Allmovie 
* Emineworld.com 

Κατηγορία:Video albums του Eminem
Διοικητική διαίρεση Περιφέρειας Νοτίου Αιγαίου

Το Ελληνικό κράτος διαιρείται διοικητικά σε: 1 Κεντρική Κυβέρνηση, 7 Αποκεντρωμένες Διοικήσεις, 13 Περιφέρειες, 74 Περιφερειακές Ενότητες, 332 Δήμους, 1.037 Δημοτικές Ενότητες και 6.070 Δημοτικές Κοινότητες.

Στον παρακάτω κατάλογο αναφέρονται οι **14 Περιφερειακές Ενότητες**, οι **34 δήμοι**, οι **58 Δημοτικές Ενότητες**, οι **178 Δημοτικές Κοινότητες** και οι οικισμοί της **[[Περιφέρεια Νοτίου Αιγαίου|Περιφέρειας Νοτίου Αιγαίου]]** καθώς και ο **πληθυσμός** τους σύμφωνα με τα αποτελέσματα της **Απογραφής 2021** *( ο πληθυσμός των περισσότερων οικισμών βασίζεται σε προηγούμενες απογραφές λόγω έλλειψης επικαιροποιημένων επίσημων στοιχεών*).

Τα στοιχεία για την ανανέωση του παρόντος λήμματος με τα αποτελέσματα της Απογραφής Πληθυσμού-Κατοικιών έτους 2021 που αφορούν στο Μόνιμο Πληθυσμό της Χώρας προέρχονται από το ΦΕΚ2802/Β'/26.04.2023 που έχει αναρτηθεί στην ιστοσελίδα: Αποτελέσματα Απογραφής Πληθυσμού - Κατοικιών 2021 - Ελληνική Στατιστική Αρχή.

Τα στοιχεία προέρχονται από επεξεργασία του αρχείου της Ελληνικής Στατιστικής Αρχής για την Απογραφή πληθυσμού της Ελλάδας του 2011, λαμβάνοντας υπόψη και την τροποποίηση του προαναφερθέντος αρχείου σύμφωνα με το ΦΕΚ 698/Β'/20.03.2014 .


__TOC__


## Παραπομπές
*


Κατηγορία:Κατάλογοι που αφορούν την Ελλάδα
Κόμμα Προόδου (Νορβηγία)

Το **Κόμμα Προόδου** (νορβ. *Fremskrittspartiet* ή *Framskrittspartiet* στα μπόκμαλ, *Framstegspartiet* στα νινόρσκ) είναι ένα εθνο-συντηρητικό και δεξιό ελευθεριακό πολιτικό κόμμα στην Νορβηγία. Ιδρύθηκε στις 8 Απριλίου του 1973. Είναι αυτή τη στιγμή το δεύτερο μεγαλύτερο κόμμα στο Κοινοβούλιο της Νορβηγίας, με επικεφαλής την Σίλβι Λίστχαουγκ. 

Το κόμμα χαρακτηρίζεται και ως λαϊκίστικο και συντηρητικό-φιλελεύθερο. 

Το κόμμα ιδρύθηκε από τον Άντερς Λάνγκε ως κόμμα κατά της φορολογίας, ενώ υποστηρίζει τα ατομικά δικαιώματα, καθώς και τη μείωση της γραφειοκρατίας και την αύξηση της οικονομίας της αγοράς. Παρ'όλα αυτά, υποστηρίζει την αξιοποίηση του Ταμείου Συντάξεων της Κυβέρνησης της Νορβηγίας για επενδύσεις στις υποδομές. Επίσης, υποστηρίζει αυστηρότερο έλεγχο στην μετανάστευση και αυστηρότερα μέτρα πάνω στην ένταξη των μεταναστών. Ο Καρλ Ι. Χάγκεν, ο οποίος διετέλεσε αρχηγός του κόμματος την περίοδο 1978-2006 ήλεγχε σε μεγάλο βαθμό την ιδεολογία και τις αρχές του κόμματος. Τωρινή αρχηγός του κόμματος είναι η Σιβ Γένσεν, η οποία ήταν και υποψήφια του κόμματος για την πρωθυπουργία της Νορβηγίας στις εκλογές του 2009. 

Στις εκλογές του 1997, το κόμμα έγινε για πρώτη φορά στην ιστορία του το δεύτερο μεγαλύτερο κόμμα του νορβηγικού κοινοβουλίου, κάτι που συνεχίστηκε και στις εκλογές του 2005 και του 2009. Στο παρελθόν, τα υπόλοιπα κόμματα του κοινοβουλίου είχαν αρνηθεί να συνεργαστούν με το Κόμμα Προόδου στην κυβέρνηση, τα τελευταία χρόνια, όμως, το Συντηρητικό Κόμμα είχε εκφράσει την πρόθεσή του για πιθανή συνεργασία των δύο κομμάτων. Μετά τις εκλογές του 2013, το κόμμα συμμετέχει στην κυβέρνηση της Έρνα Σόλμπεργκ.

## Παραπομπές


Κατηγορία:Νορβηγικά πολιτικά κόμματα
Κατηγορία:Συντηρητικά κόμματα
Μπενμπέκουλα

Η **Μπενμπέκουλα**, (αγγλικά: *Benbecula*) είναι νησί του Ηνωμένου Βασιλείου και συγκεκριμένα το ένατο μεγαλύτερο νησί του νησιωτικού συμπλέγματος των Εβρίδων. Έχει έκταση 82 τ.χλμ. και 1.303 κατοίκους. Πρωτεύουσα του νησιού είναι το Balivanich και διοικητικά ανήκει στην περιφέρεια των Εξωτερικών Εβρίδων.

Κατηγορία:Εβρίδες
Παρατήρηση (λογοτεχνία)

Γενικά στη λογοτεχνία, ο όρος **παρατήρηση** φέρεται, εκτός από την κυρίαρχη έννοια της αντικειμενικής εξέτασης του γύρω κόσμου, σε μια περισσότερο προσωπική αντίληψη, λαμβάνει και μία άλλη διάσταση - λογοτεχνική - που έχει περισσότερη συνάφεια με την ανάλυση των λογοτεχνικών κειμένων, αποτελώντας έτσι ιδιαίτερο λογοτεχνικό είδος πεζού ή έμμετρου, γραπτού ή προφορικού λόγου.

Ως λογοτεχνικός όρος η παρατήρηση αποσκοπεί στην ανάδειξη του ψυχισμού και των συναισθημάτων που μπορεί να παρουσιάζει ή να υποκρύπτει ένα λογοτεχνικό κείμενο όπως για παράδειγμα οι στίχοι των τελευταίων ποιημάτων που έγραψε ο Βιζυηνός μέσα στο ψυχιατρείο που είχε εγκλειστεί. Γενικά, οι λογοτεχνικές παρατηρήσεις περιλαμβάνουν διάφορα στοιχεία ιδιωτικής ενέργειας, επιδράσεις και σχέσεις προς συγγενή ή αντίθετα αντικείμενα. Τις περισσότερες φορές εκθέτουν μόνο εντυπώσεις και συναισθήματα που οφείλονται από κάποιο φυσικό φαινόμενο ή γεγονός του ανθρώπινου βίου, ή και σ΄ ένα τόπο που μπορεί να μη περιγράφεται αλλά να είναι γνωστός. Στη κατηγορία των λογοτεχνικών παρατηρήσεων περιλαμβάνονται και οι λογοτεχνικές αναλύσεις, εφόσον διατυπώνονται σε λογοτεχνική μορφή, όπως επίσης και στίχοι που μπορεί να φέρονται σε τοίχους δεσμωτηρίων, απρόσιτων φυλακίων κ.λπ.

Επίσης, παρατηρήσεις μπορεί να περιλαμβάνονται σε διάφορα άρθρα, αφιερώματα, βιογραφίες κ.λπ., που όμως στη περίπτωση αυτή παρέρχονται είτε από τον ίδιο συγγραφέα - παρατηρητή ως επεξηγήσεις, είτε ακόμα στην αποκάλυψη κάποιας ανέκδοτης ιστορίας από τον αναλυτή ή βιογράφο προκειμένου να προσφέρει ευρύτερη αντίληψη της προσωπικότητας, του χαρακτήρα και του ψυχισμού του βιογραφούμενου.

## Παραπομπές


## Πηγές
* Μεγάλη Ελληνική Εγκυκλοπαίδεια τομ.ΙΘ΄, σελ.670-671.

Κατηγορία:Λογοτεχνική ορολογία
Ευρωπαϊκό Φεντεραλιστικό Κόμμα

Το **Ευρωπαϊκό Φεντεραλιστικό Κόμμα** είναι το φιλοευρωπαϊκό, πανευρωπαϊκό και φεντεραλιστικό πολιτικό κόμμα που υποστηρίζει την περαιτέρω ένωση της ΕΕ και την εγκαθίδρυση μίας Ομοσπονδιακής Ευρώπης.

## Ιστορία

Το Ευρωπαϊκό Φεντεραλιστικό Κόμμα ιδρύθηκε στις 6 Νοεμβρίου 2011 στο Παρίσι από την ενοποίηση του κόμματος **Ενωμένη Ευρώπη** και του **Φεντεραλιστικού Κόμματος (Γαλλία)**. Αποσκοπεί να ενώσει όλους τους Ευρωπαίους και να προάγει τον Ευρωπαϊκό φεντεραλισμό και να συμμετάσχει σε όλες τις εκλογές στην Ευρώπη.

Το ελληνικό κόμμα/παράρτημα ιδρύθηκε στην Ελλάδα την 4η Ιουλίου 2012. Διαθέτει δική του ιστοσελίδα και η Νεολαία του κόμματος είναι ιδιαιτέρως ενεργή και δραστήρια.

Το ελληνικό παράρτημα συμμετέχει στο πολιτικό κόμμα "Δράση" ως αυτόνομη πολιτική ομάδα με αυτονομία και  υπό το όνομα "Φεντεραλιστές-ΕΦΕΚ" και ο πρόεδρος του ΕΦΕΚ Δρ Χαράλαμπος Σταμέλος είναι υποψήφιος ευρωβουλευτής με τον συνδυασμό "Γέφυρες" όπου συμμετέχει το πολιτικό κόμμα "Δράση" στις ευρωεκλογές της 25ης Μαΐου 2014.

## Εθνικά κόμματα και παραρτήματα

Το ΕΦΕΚ έχει εθνικά κόμματα και παραρτήματα σε Αυστρία, Βέλγιο, Γαλλία, Γερμανία, Ελλάδα, Ιταλία, Ολλανδία, Ισπανία, Ηνωμένο Βασίλειο, Τσεχία, Ασία (Κίνα).

Επίσης έχει αντιπροσώπους στα περισσότερα κράτη μέλη της ΕΕ και στις Ηνωμένες Πολιτείες της Αμερικής.

## Συμβούλιο

Μετά το συνέδριο του 2011 στο Παρίσι, οι δύο πρώτοι Συμπρόεδροι ήταν οι Υβ Γκέρνιγκον και ο Πιέτρο Ντε Ματέις, οι αντιπρόεδροι ήταν η Ελέν Φεό και ο Γιαν Φαν Άρκελ. Ταμίας ήταν ο Νίκο Σέγκερς.

Μετά το συνέδριο του 2012 στην Ρώμη, το Συμβούλιο αποτελείται ως ακολούθως:

***Συμπρόεδροι**: Πιέτρο Ντε Ματέις και Υβ Γκέρνιγκον,
***Αντιπρόεδρος**: Ελέν Φεό,
***Γενικοί Γραμματείς**: Μάρκο Μαράτσι και Γκίτα Γου,
***Υπεύθυνος Προγράμματος και Εκλογών**: Χαράλαμπος Σταμέλος,
***Δημόσιες Σχέσεις**: Μαρία Κοέλο,
***Ταμίας**: Χένρι Λιμ.

## Πηγές

*  Euractiv.com - Italy - Partito federalista europeo: congresso a Roma, idee e proposte
*  The New Federalist - UK/Europe - In defense of real European parties
*  The Epoch Times - Romania - Cum ar putea arăta Statele Unite ale Europei
*  Le Taurillon - France - Plaidoyer pour de vrais partis européens
*  ΗΜΕΡΑ ΤΣΗ ΖΑΚΥΘΟΣ - Greece- ΑΝΟΙΧΤΗ ΕΠΙΣΤΟΛΗ
*  Euractiv.fr - France - Le parti fédéraliste veut son candidat à la présidentielle
*  Radicali.it - Il Partito Federalista Europeo e Marco Pannella protestano contro la violazione della libertà di associazione in Europa
*  Radio France Internationale - France - Yves Gernigon, président du Parti fédéraliste
*  La Voce - Italy - Flash-mob per la Grecia e per gli Stati Uniti d'Europa
* MenteLocale.it - Italy - Siamo tutti greci: la manifestazione a De Ferrari
*  Cuore e Ambiente - Italy
* Per La Pace.it - Italy - La Grecia siamo noi! Siamo tutti europei!
*  Europe Today - Europe - The race for the 2014 EP Elections begins 

## Παραπομπές


Κατηγορία:Πανευρωπαϊκά πολιτικά κόμματα
Κατηγορία:Πανευρωπαϊκά φιλελεύθερα κόμματα
Συντηρητικό Κόμμα (Νορβηγία)

Το **Συντηρητικό Κόμμα**, επισήμως ***Η Δεξιά*** (νορβ. *Høyre*) είναι ένα φιλεύθερο-συντηρητικό πολιτικό κόμμα στην Νορβηγία. Επικεφαλής του κόμματος είναι από το 2004 η Έρνα Σόλμπεργκ. Σήμερα αποτελεί την τρίτη δύναμη στην χώρα. 

Από τη δεκαετία του 1920, το κόμμα ήταν σταθερά το δεύτερο μεγαλύτερο κόμμα της χώρας, από τα τέλη της δεκαετίας του 1990 και τη δεκαετία του 2000, όμως, το Κόμμα Προόδου το ξεπέρασε. Στις εκλογές του 2005 σημείωσε το χειρότερο αποτέλεσμα της ιστορίας του, κάτι που δεν επαναλήφθηκε στις εκλογές του 2009, όπου σημείωσε άνοδο. Σύμφωνα με τις τελευταίες δημοσκοπήσεις, το κόμμα προβλέπεται να γίνει το μεγαλύτερο της χώρας μετά τις εκλογές του 2013. 

Το κόμμα αντιτίθεται στον σοσιαλισμό και τάσσεται υπέρ του οικονομικού φιλελευθερισμού και της μείωσης των φόρων και των δημοσίων δαπανών. Ιστορικά, το κόμμα ήταν ο μεγαλύτερος υποστηρικτής της εισόδου της χώρας στην Ευρωπαϊκή Ένωση και τάχθηκε υπέρ της εισόδου της χώρας σε αυτή στα δημοψηφίσματα του 1972 και του 1994. Το κόμμα τάσσεται υπέρ των ιδιωτικοποιήσεων.

Το κόμμα είναι το δεύτερο παλαιότερο κόμμα της χώρας μετά το Φιλελεύθερο Κόμμα. Στην εποχή του μεσοπολέμου, ένας από τους κύριους στόχους του κόμματος ήταν η δημιουργία κεντροδεξιάς συμμαχίας για την αντιμετώπιση του εργατικού κινήματος, οπότε και το κόμμα παρήκμασε. Από το 1950 μέχρι το 2009, το κόμμα συμμετείχε στις κυβερνήσεις των Τζον Λινγκ (1963), Περ Μπόρτεν (1965-1971), Κάρε Βίλοχ (1981-1983 και 1983-1986), Γιαν Πέντερ Σίσε (1989-1990) και Κιελ Μάγκνε Μπόντεβικ (2001-2005).

## Παραπομπές



Κατηγορία:Νορβηγικά πολιτικά κόμματα
Κατηγορία:Φιλελεύθερα-Συντηρητικά κόμματα
Ζαν-Μπατίστ Ματόν

Ο **Ζαν-Μπατίστ Ματόν** (γαλλ. Jean-Baptiste Mathon, 1893-1971) ήταν Γάλλος αρχιτέκτονας.

Ξεκίνησε από πολύ νωρίς τις σπουδές του στην αρχιτεκτονική στη Λυών.  Μαθητής των Gaston Redon και Albert Tournaire στην Σχολή Καλών Τεχνών (École des Beaux-Arts) στο Παρίσι , κέρδισε το πρώτο βραβείο Prix de Rome σε αρχιτεκτονικό διαγωνισμό το 1923 ,με θέμα που έφερε τον τίτλο "Μια κατοικία του εκπροσώπου της Γαλλίας στο Μαρόκο."(Une résidence du représentant de la France au Maroc).

Από 1 ης  Γενάρη  1924 έως 30  Απρίλιος  1927 αναδεικνύεται νικητής στην Ακαδημία της Γαλλίας (Académie de France) στη Ρώμη.
Επικεφαλής αρχιτέκτονας των δημόσιων κτιρίων και των εθνικών παλατιών,έχει επίσης ιδιωτική επίτευξη στη  Salle Pleyel Aubertin και Granet, στο Ειδικό Σχολείο Δημοσίων Έργων, Οικισμού και Βιομηχανίας (ESTP PARIS) πάνω στην Λεωφόρο Σαιν-Ζερμαίν του Παρισιού, το Παλάτι του Ραδιοφώνου ( Palais de la Radio) στην έκθεση του 1937, καθώς επίσης και σημαντικά δημόσια κτίρια στην γαλλική κοινότητα Cachan (δημαρχείο,σχολεία πρωτοβάθμιας και δευτεροβάθμιας εκπαίδευσης).

Στην συνέχεια της πορείας του γίνεται καθηγητής στο Ειδικό Σχολείο Δημοσίων Έργων και το «αφεντικό» ενός εργαστηρίου της Σχολής Καλών Τεχνών.
Ο Ματόν ανέπτυξε το σχέδιο ανασυγκρότησης της γαλλικής πόλης Μπρεστ (Brest),το οποίο ήταν επικουρούμενο από τον  Γενικό Επιθεωρητή των αυτοκινητοδρόμων Maurice Mead (1902 - 1995). 

Επίσης έχτισε το σχολείο της πόλης Kerichen,το πολιτιστικό κέντρο (βιβλιοθήκη, αμφιθέατρο και μουσικό σχολείο),την Περιφερειακή Σχολή Καλών Τεχνών και τα διοικητικά κτίρια των Τελωνείων στο εμπορικό λιμάνι.
Επίσης έργο του είναι το μνημείο που βρίσκεται σε πλατεία που φέρει το όνομα του και ολοκληρώνει την προοπτική της κύριας αρτηρίας rue de Siam.

Μεταξύ της χρονικής περιόδου 1954-1956 συνειδητοποιεί τις νέες θέσεις ξενοδοχείου στο Σαμπερί (Chambéry).

## Παραπομπές


## Πηγές
* Émilie Charrel "  Ο ενθουσιασμός του Ανασυγκρότησης " Brest πριν από 50 χρόνια για www.lexpress.fr , η Express .
* Kenneth Frampton " Μοντέρνα Αρχιτεκτονική " , εκδόσεις Θεμέλιο

Κατηγορία:Γάλλοι αρχιτέκτονες
Το τρίο της χαράς

**Το τρίο της χαράς** ή αλλιώς Το Τρίο της Χαράς! (αγγλικά: *To Wong Foo, Thanks for Everything! Julie Newmar*) είναι τίτλος Αμερικανικής κινηματογραφικής ταινίας. Στην Ελλάδα προβλήθηκε τον Φεβρουάριο του 1996  και είναι -κατά κύριο λόγο- κωμωδία, χωρίς όμως να της λείπουν και μερικά δραματικά στοιχεία. Πρωταγωνιστούν ο Πάτρικ Σουέιζι, ο Γουέσλεϊ Σνάιπς και ο Τζον Λεγκουϊζάμο, τη σκηνοθεσία είχε αναλάβει ο Μπίμπαν Κίντρον, ενώ το σενάριο γράφτηκε από τον Ντάγκλας Κάρτερ Μπιν.

## Περίληψη πλοκής
Δύο φιλόδοξες ντραγκ κουίν, η Βίντα Μποέμ (Πάτρικ Σουέϊζι) και η Νοξίμα Τζάκσον (Γουέσλεϊ Σνάιπς) κερδίζουν με ισοπαλία τον τίτλο "ντραγκ κουίν της χρονιάς" σε καλλιστεία γιά ντραγκ κουίν στη Νέα Υόρκη. Όντας νικήτριες έχουν το δικαίωμα να συμμετάσχουν και σε δεύτερο διαγωνισμό καλλιστείων, αυτή τη φορά στο Χόλυγουντ, προκειμένου να διεκδικήσουν ακόμα έναν τίτλο. Λίγες ώρες πριν την αναχώρηση τους, συναντούν την Τσι-Τσι Ροντρίγκεζ (Τζον Λεγκουϊζάμο), μιά άπειρη κοινωνικά ντραγκ κουίν, ισπανικής καταγωγής. Με την προτροπή της Βίντα και την ανεκτικότητα της Νοξίμα, η Τσι-Τσι τις ακολουθεί στο ταξίδι τους. Κατά τη διάρκεια αυτού του ταξιδιού, η Βίντα διαπληκτίζεται με έναν ρατσιστή σερίφη και -κατά τη διάρκεια αυτού του διαπληκτισμού- εκείνη τον ρίχνει αναίσθητο στο έδαφος. Πανικοβλημένες και νομίζοντας πως ο σερίφης είναι νεκρός, οι τρεις ντραγκ κουίν συνεχίζουν το ταξίδι τους, αφήνοντας τον άνδρα να κείτεται στο δρόμο. Όμως το αυτοκίνητο τους παρουσιάζει τεχνική βλάβη, κι έτσι αναγκάζονται να μεταφέρουν το όχημα σε συνεργείο ενός απομονωμένου οικισμού και να διανυκτερεύσουν εκεί. Αφού έχει ξημερώσει, μαθαίνουν πως το αυτοκίνητο τους θα χρειαστεί δύο ημέρες για να φτιαχτεί. Έτσι, συνεχίζουν τη διαμονή τους στον οικισμό, γνωρίζοντας τους κατοίκους του και συνάπτοντας φιλικές σχέσεις μαζί τους. Σχεδόν κανείς κάτοικος δεν γνωρίζει το βιολογικό φύλο των πρωταγωνιστριών.  Στην κορύφωση της ταινίας, ο σερίφης ανακαλύπτει το καταφύγιο των ντραγκ κουίν και επισκέπτεται τον οικισμό, απειλώντας και δηλώνοντας πως η ομοφυλοφιλία είναι κάτι το ακάθαρτο. Οι κάτοικοι προστατεύουν και υπερασπίζονται τις ντραγκ κουίν, κι έτσι ο σερίφης αποχωρεί. Το τέλος της ταινίας τοποθετείται ένα χρόνο μετά τα συμβάντα, με την Τσι-Τσι να κερδίζει τον διαγωνισμό καλλιστείων στο Χόλυγουντ.

## Διακρίσεις
Για την ερμηνεία του στην ταινία, ο Πάτρικ Σουέιζι ήταν υποψήφιος για βραβείο Χρυσής Σφαίρας Α' ανδρικού ρόλου. Ο Τζον Λεγκουζιάμο ήταν επίσης υποψήφιος για το ίδιο βραβείο, στην κατηγορία Β' ανδρικού ρόλου. Η ίδια η ταινία ήταν υποψήφια για GLAAD Media Award	

## Παραπομπές


## Εξωτερικοί σύνδεσμοι
* Το τρίο της χαράς στο IMDB
* Το τρίο της χαράς στο cine.gr

Κατηγορία:Αμερικανικές ταινίες της δεκαετίας 1990
Κατηγορία:Ταινίες του 1995
Κατηγορία:Ταινίες παραγωγής Universal Pictures
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Ταινίες γυρισμένες στη Νεμπράσκα
Κατηγορία:Ταινίες γυρισμένες στο Νιου Τζέρσεϊ
Κύπελλο Ισπανίας ποδοσφαίρου ανδρών 1904

Το κύπελλο Ισπανίας 1904 ήταν το δεύτερο κύπελλο που διοργανώθηκε. Το κατέκτησε η Αθλέτικ Μπιλμπάο χωρίς αγώνα καθώς η Εσπανιόλ Μαδρίτης δεν θέλησε να αγωνιστεί.

## Προημιτελικοί

*[[Μόνοκλα]]       4-0        [[Ιμπέρια Μαδρίτης]]*

*[[Εσπανιόλ Μαδρίτης]]           5-5           [[Ρεάλ Μαδρίτης]]*

## Ημιτελικός

*[[Εσπανιόλ Μαδρίτης]]           1-0            [[Μονόκλα]]*

## Τελικός

Ο Τελικός σχεδιαζόταν να γίνει ενάντια στην Εσπανιόλ Μαδρίτης και την Αθλέτικ Μπιλμπάο. Πάντως η άλλες ομάδες έχουν αποκλειστεί.
Τελικά αποφασίστηκε ότι αφού μέχρι την 26 Μαρτίου δεν είχε βρεθεί αντίπαλος η Αθλέτικ Μπιλμπάο έχει ανακηρυχτεί κυπελλούχος.

*[[Αθλέτικ Μπιλμπάο]]           χωρίς αγώνα         -*

Κυπελλο Ανδρων 1904
Κατηγορία:Εγχώρια ποδοσφαιρικά κύπελλα 1904
Κύπελλο Ισπανίας ποδοσφαίρου ανδρών 1905

μικρογραφία|Η ομάδα της Ρεάλ Μαδρίτης που κατέκτησε το Κύπελλο Ισπανίας το 1905.
Το κύπελλο Ισπανίας 1905 ήταν η τρίτη φορά που διοργανώθηκε το κύπελλο.
Η διοργάνωση ξεκίνησε την 16 Απριλίου 1905 και τελίωσε 4 μέρες αργότερα με το τελευταίο αγώνα τον ομίλων.

Κυπελλο Ανδρων 1905
Κατηγορία:Εγχώρια ποδοσφαιρικά κύπελλα 1905
Showgirls

Το **Showgirls** είναι αμερικανική δραματική κινηματογραφική ταινία του 1995. 
Η σκηνοθεσία είναι του Πολ Βερχόβεν και τους πρωταγωνιστικούς ρόλους έχουν οι Ελίζαμπεθ Μπέρκλεϊ, Τζίνα Γκέρσον και Κάιλ ΜακΛάχλαν.

## Πλοκή
Η Νόμι Μαλόουν (Ελίζαμπεθ Μπέρκλεϊ), μια φιλόδοξη ερασιτέχνης χορεύτρια, ταξιδεύει στο Λας Βέγκας προκειμένου να ακολουθήσει το όνειρό της. Στην πρώτη της νύχτα εκεί πέφτει θύμα ληστείας και βρίσκει συμπαράσταση από μια άγνωστη γυναίκα με το όνομα Μόλι. Η Μόλι προτείνει στη Νόμι να συγκατοικήσουν κι εκείνη δέχεται. Με την πάροδο των ημερών κι ενώ οι δυο γυναίκες έχουν αναπτύξει φιλική σχέση, η Νόμι καταφέρνει να βρει δουλειά ως στριπτιζέζ σε νυχτερινό χώρο διασκέδασης. Δεν αρκείται όμως σε αυτό, καθώς καταφέρνει και εξασφαλίζει ακρόαση για ένα γυμνόστηθο, αισθησιακό χορευτικό πρόγραμμα σε δημοφιλές καζίνο/χώρο αναψυχής της πόλης. Προσλαμβάνεται αμέσως μα σύντομα ανακαλύπτει πως ο χώρος που εργάζεται βρίθει από ανθρώπους που θέλουν απλά να φροντίσουν τα συμφέροντα τους, δίχως να υπολογίζουν την ανθρώπινη αξιοπρέπεια. Παρ'όλα ταύτα η Νόμι έχει στόχο να γίνει η κεντρική χορεύτρια του μπαλέτου κι έτσι αποφασίζει να ακολουθήσει τις τακτικές των συναδέλφων της. Μετά το τέλος μιας παράστασης και καθώς η Νόμι εισέρχεται στα παρασκήνια, σπρώχνει τη κεντρική χορεύτρια απο της σκάλες, κάνοντας το να φανεί σαν ατύχημα. Η κεντρική χορεύτρια καταλήγει στο νοσοκομείο με σπασμένα κόκαλα κι έτσι η Νόμι αναλαμβάνει τη θέση της στο μπαλέτο. Μετά απο μια μικρή περίοδο επιτυχίας και δημοφιλούς καριέρας, η Νόμι αναγκάζεται να εγκαταλείψει το Λας Βέγκας, αφού αποκαλύπτεται πως έχει διαφορετικό ονοματεπώνυμο από αυτό που έχει δηλώσει και πως η ζωή της μέχρι τότε υπήρξε ταραχώδης.

## Αποδοχή
Με προϋπολογισμό 45 εκατομμυρίων δολαρίων  και με εισπράξεις 37,702,961 δολαρίων σε παγκόσμιο επίπεδο, η ταινία θεωρήθηκε εισπρακτική αποτυχία. Στην ιστοσελίδα rottentomatoes.com 14% των κριτών έχουν γράψει θετική κριτική, ενώ στην επίσημη κριτική απο το cine.gr έχει λάβει τρία αστέρια απο συνολικά δέκα. Μέσω του θεσμού Χρυσά Βατόμουρα η ταινία απέσπασε επτά βραβεία μεταξύ αυτών χειρότερης ταινίας, χειρότερου σκηνοθέτη και χειρότερου σεναρίου.

## Παραπομπές


## Εξωτερικοί σύνδεσμοι
* 

Κατηγορία:Αμερικανικές ταινίες της δεκαετίας 1990
Κατηγορία:Ταινίες του 1996
Κατηγορία:Αμερικανικές δραματικές ταινίες
Κατηγορία:Αμερικανικές ταινίες συσχετιζόμενες με ΛΟΑΤ
Κατηγορία:Αγγλόφωνες ταινίες
Κατηγορία:Ταινίες παραγωγής United Artists
Κατηγορία:Ταινίες σε σκηνοθεσία Πολ Βερχόφεν
Κατηγορία:Βιασμός σε ταινίες
Κατηγορία:Ταινίες με θέμα τη σεξουαλικότητα
Κατηγορία:Αμερικανικές ερωτικές ταινίες
Κατηγορία:Ερωτικές δραματικές ταινίες
Κατηγορία:Ταινίες γυρισμένες στη Νεβάδα
Κατηγορία:Ταινίες γυρισμένες στο Λος Άντζελες
Ντέρεκ Λώρενς

Ο **Ντέρεκ Λώρενς** (αγγλικά: *Derek Lawrence*) είναι βρετανός μουσικός παραγωγός, γνωστότερος για τη συνεργασία του με τους Deep Purple για τα τρία πρώτα τους άλμπουμ, τους Wishbone Ash και τους Jethro Tull.

Αρχικά, ο Λώρενς δούλεψε με τους Outlaws του Τζο Μηκ και τον Ρόναν ο'Ράχιλι από το 1963 μέχρι και το 1965. Στη συνέχεια, δούλεψε σαν παραγωγός συγκροτημάτων όπως οι Nocturnes, οι Pretty Things και οι Zephyrs. Στα τέλη του 1967, έκανε την μουσική παραγωγή για το πρώτο σινγκλ των Jethro Tull, με τίτλο "*Sunshine Day*". Το καλοκαίρι του 1968 γνώρισε την πρώτη του επιτυχία, κάνοντας παραγωγή στο σινγκλ των Deep Purple, "*[[Hush (Billy Joe Royal song)|Hush]]*" το οποίο έφτασε στο # 4 των αμερικανικών τσαρτ. Επίσης, έκανε παραγωγή στα άλμπουμ "*[[Shades of Deep Purple]]*", "*[[The Book of Taliesyn]]*" και "*[[Deep Purple (album)|Deep Purple]]*".

Στις αρχές της δεκαετίας του '70, ηχογράφησε τα άλμπουμ "*Wishbone Ash*", "*Pilgrimage*", "*Argus*" και "*Live Dates*" του ροκ συγκροτήματος Wishbone Ash. Επίσης, έκανε την παραγωγή για τον δίσκο Green Bullfrog, στον οποίο συμμετείχαν αρκετοί μουσικοί, μεταξύ αυτών ο Τόνι Άστον, ο Ρίτσι Μπλάκμορ, ο Ίαν Πέις, ο Τζιμ Σάλιβαν, κ.α. Στη συνέχεια, έκανε παραγωγή για άλμπουμ της εταιρείας "*Retreat*" και όταν η εταιρεία διαλύθηκε, το 1976, ο Λώρενς μετακόμισε στην Αμερική όπου εργάστηκε σε άλμπουμ των χέβι μέταλ συγκροτημάτων Angel και Fist. Επέστρεψε στη Μεγάλη Βρετανία το 1979, όντας λιγότερο ενεργός κατά την δεκαετία του '80 συνεργαζόμενος με καλλιτέχνες όπως η Καρλ Γουάιν και ο Τόνι Γουίλσον.

## Παραπομπές


## Πηγές
* Allmusic http://www.allmusic.com/artist/derek-lawrence-mn0000241107
* Συνέντευξη με τον Ντέρεκ Λώρενς, Μάιος 2003 http://www.deep-purple.net/interviews/derek-lawrence.htm

Κατηγορία:Βρετανοί μουσικοί παραγωγοί
Κατηγορία:Άγγλοι συνθέτες
Ήφαιστος (αποσαφήνιση)

Ο όρος *Ήφαιστος* μπορεί να αναφέρεται:

* Ήφαιστος: Ο θεός της φωτιάς και της μεταλλουργίας στην ελληνική μυθολογία.
* Ήφαιστος Ροδόπης: Συνοικισμός της πόλης της Κομοτηνής όπου διαμένουν ρομά.
* 2212 Ήφαιστος: γεωπλήσιος αστεροειδής
* Ήφαιστος (υποθετικός πλανήτης): ένας υποθετικός πλανήτης ανάμεσα στον Ερμή και τον Ήλιο
* Ήφαιστος Βρονταμά: αθλητικός όμιλος.
* Ήφαιστος Περιστερίου: αθλητικός ποδοσφαιρικός όμιλος.
* Ήφαιστος Νίκαιας: αθλητικός γυμναστικός σύλλογος.
* Ήφαιστος Ξυνονερίου: αθλητικός σύλλογος.
* Ήφαιστος Χανίων: αθλητικό ποδοσφαιρικό σωματείο.

Κατηγορία:Αποσαφηνίσεις ονομάτων
Βέργα (αποσαφήνιση)

Με την ονομασία **Βέργα** ή **Βέργκα** μπορεί να αναφέρονται:

## Πρόσωπα
* Τζοβάννι Βέργκα (1849-1922), Ιταλός συγγραφέας.

## Γεωγραφία
* Βέργα Καστοριάς, οικισμός της περιφερειακής ενότητας Καστοριάς και του ομώνυμου δήμου.
* Βέργα Μεσσηνίας, τοπική κοινότητα του δήμου Καλαμάτας, που αποτελείται από τους οικισμούς:
** Άνω Βέργα Μεσσηνίας
** Κάτω Βέργα Μεσσηνίας
** Παραλία Βέργας Μεσσηνίας
* Αρχαία Βέργα, αρχαίος οικισμός της Βισαλτίας στην Μακεδονία.

## Σημειώσεις
^ Η βέργα, που σημαίνει ράβδος και βίτσα, είναι λατινογενής λέξη που προέρχεται από την λέξη "virga" και που συναντάται στην γαλλική γλώσσα ως "verge".

## Δείτε επίσης
* Βέργας (αποσαφήνιση)

Κατηγορία:Αποσαφηνίσεις ελληνικών τοπωνυμίων
Βέργας (αποσαφήνιση)

Με την ονομασία **Βέργας** μπορεί να αναφέρονται:

## Πρόσωπα
* Γιώργης Βέργας, Έλληνας οπλαρχηγός των Κρητικών Επαναστάσεων.
* Σάββας Βέργας (γενν. 1965), Κύπριος πολιτικός και δήμαρχος Πάφου.
* Μάνος Πέτρος ή *Καπετάν Βέργας* (1871-1918), Έλληνας στρατιωτικός, οπλαρχηγός και μακεδονομάχος.

## Διάφορα
* Μάχη της Βέργας, πολεμική επιχείρηση της Ελληνικής Επανάστασης το 1826.
* Βέργας (ποταμός), ποταμός στα βορειοανατολικά της περιφερειακής ενότητας Ηλείας.
* Γεφύρι της Βέργας, γεφύρι στον οικισμό Πετρώνα της περιφερειακής ενότητας Αιτωλοακαρνανίας.

## Δείτε επίσης
* Βέργα (αποσαφήνιση)

Κατηγορία:Ελληνικά επώνυμα
Xfe

Το **Xfe** (**X File Explorer**) είναι ελαφρύ πρόγραμμα διαχείρισης αρχείων για λειτουργικά συστήματα Linux και γενικότερα για συστήματα της οικογένειας του Unix. Βασίζεται στο πρόγραμμα X Win Commander το οποίο είχε σχεδιαστεί για συστήματα Microsoft Windows. Το Xfe είναι ελεύθερο λογισμικό, αδειοδοτημένο με την GNU GPL. Η ανάπτυξη του προγράμματος ξεκίνησε το 2002 από τον Roland Baudin.

## Χαρακτηριστικά
Το Xfe είναι υλοποιημένο σε C++ και χρησιμοποιεί την βιβλιοθήκη γραφικών FOX για την υλοποίηση της γραφικής διεπαφής χρήστη.

Κύριο χαρακτηριστικό του Xfe είναι οι πολύ χαμηλές απαιτήσεις σε υπολογιστικούς πόρους και ειδικά σε μνήμη. Το Xfe παρέχει λειτουργικότητα παρόμοια με αυτή των περισσότερων προγραμμάτων της κατηγορίας του. Επίσης διαθέτει ενσωματωμένο πρόγραμμα προβολής απλού κειμένου (X File View, xfv), πρόγραμμα επεξεργασίας απλού κειμένου (X File Write, xfw), πρόγραμμα προβολής εικόνων (X File Image, xfi) καθώς και πρόγραμμα προβολής, εγκατάστασης και απεγκατάστασης αρχείων RPM και DEB (X File Package, xfp). Συνήθως τις λειτουργίες αυτές καλούνται να επιτελέσουν άλλα εξειδικευμένα προγράμματα και όχι ο διαχειριστής αρχείων. Συνεπώς, το Xfe θα μπορούσε να αντικαταστήσει ή να υποκαταστήσει προγράμματα των κατηγοριών αυτών.

Το Xfe επιτρέπει την συμπίεση και την αποσυμπίεση αρχείων στα παρακάτω formats: tar, compress, zip, gzip, bzip2, xz και 7zip. Επίσης είναι δυνατή η αποσυμπίεση αρχείων στα παρακάτω formats: xz, lzh, rar, ace, arj.

Έχει μεταφραστεί σε 19 γλώσσες, μεταξύ των οποίων και τα ελληνικά. Ακόμη, υποστηρίζεται η κωδικοποίηση χαρακτήρων UTF-8 η οποία επιτρέπει την αναπαράσταση χαρακτήρων (κειμένου) σε πληθώρα αλφαβήτων πέρα από το λατινικό.

## Παραπομπές


## Δείτε επίσης
* PCMan File Manager, το προεπιλεγμένο πρόγραμμα διαχείρισης αρχείων του LXDE.
* Thunar, το προεπιλεγμένο πρόγραμμα διαχείρισης αρχείων του Xfce.
* Nautilus, το προεπιλεγμένο πρόγραμμα διαχείρισης αρχείων του GNOME.
* Konqueror, το προεπιλεγμένο πρόγραμμα διαχείρισης αρχείων του KDE.

## Εξωτερικοί σύνδεσμοι
* Η ιστοσελίδα του XFE 

Κατηγορία:Unix
Κατηγορία:Ελεύθερο λογισμικό
Κατηγορία:Διαχειριστές αρχείων
Μαρανέλλο

Το **Μαρανέλλο** (ιταλικά: *Maranello*) είναι πόλη και δήμος στην περιφέρεια Εμίλια-Ρομάνια της Βόρειας Ιταλίας, 18 χλμ από την Μόντενα. Το 2009 είχε πληθυσμό 16.841 κατοίκων. Είναι περισσότερο γνωστή ως η έδρα της Φερράρι SpA και της αγωνιστικής ομάδας Φόρμουλα 1 *Scuderia Ferrari*. Το Μαρανέλλο ήταν επίσης έδρα της εταιρείας αμαξωμάτων Carrozzeria Scaglietti, που τώρα ανήκει στην Φερράρι.

## Παραπομπές


Κατηγορία:Δήμοι της Επαρχίας της Μόντενα
Mercedes-Benz R231

Το **Mercedes-Benz R231**, γνωστό και ως **Mercedes-Benz SL-Class R231**, ήταν ένα πολυτελές σπορ κουπέ-κάμπριο αυτοκίνητο με στάνταρ αναδιπλούμενη οροφή, που παρήχθη από τη γερμανική αυτοκινητοβιομηχανία Mercedes-Benz από τον Μάρτιο του 2012 έως το 2020. Παρουσιάστηκε στο Σαλόνι Αυτοκινήτου στο Ντιτρόιτ, ΗΠΑ, τον Ιανουάριο του 2012 και στη συνέχεια κυκλοφόρησε για πρώτη φορά στην Ευρώπη στις 31 Μαρτίου 2012, ενώ εντός του έτους ακολούθησαν και οι άλλες διεθνείς αγορές. Αντικατέστησε την SL-Class R230 και, όπως συνέβη και με τον προκάτοχό του, το R231 διατέθηκε σε πληθώρα εκδόσεων και κινητήρων, όλοι βενζίνης, οι οποίοι στο R231 έχουν ισχύ από 306 έως 630 ίππους.

Τον Νοέμβριο του 2015, στο Σαλόνι Αυτοκινήτου του Λος Άντζελες, παρουσιάστηκε μια ελαφρά ανανέωση του μοντέλου, που τελικώς κυκλοφόρησε διεθνώς μέσα στο 2016, για τη σεζόν (model year) του 2017.

Ο διάδοχός του, το Mercedes-AMG R232, παρουσιάστηκε στις 28 Οκτωβρίου 2021 και για πρώτη φορά παράγεται από τη σπορ θυγατρική εταιρεία Mercedes-AMG, αντί απευθείας από τη Mercedes-Benz.

R231
Κατηγορία:Αυτοκίνητα πολυτελείας
Κατηγορία:Σπορ αυτοκίνητα
Κατηγορία:Γερμανικά αυτοκίνητα
Πόλεμος της Αυστριακής Διαδοχής

Ο **Πόλεμος της Αυστριακής Διαδοχής** (Österreichischer Erbfolgekrieg, 1740–48), στον οποίο συμμετείχαν οι περισσότερες ευρωπαϊκές δυνάμεις, προκλήθηκε από την διεκδίκηση εκ μέρους της Μαρίας Θηρεσίας της κληρονομιάς των Αψβούργων. Ο πόλεμος είχε πολλές επί μέρους συγκρούσεις, σπουδαιότερες των οποίων ήταν ο Πρώτος και Δεύτερος Σιλεσιανός Πόλεμος, καθώς και περιφερειακές συγκρούσεις στην Αμερική (Πόλεμος του βασιλιά Γεωργίου και Αγγλοϊσπανικός πόλεμος) και στην Ινδία (Καρνατικός πόλεμος).   

Τέσσερα χρόνια πριν από τη γέννηση της Μαρίας Θηρεσίας, ο πατέρας της Κάρολος ΣΤ΄, αρχιδούκας της Αυστρίας, βασιλιάς της Βοημίας & Ουγγαρίας και αυτοκράτορας της Γερμανίας, έλαβε τα μέτρα του για την περίπτωση απουσίας άρρενος διαδόχου του, εκδίδοντας τη Sanctio Pragmatica του 1713. Το διάταγμα αυτό παραμέριζε τον Σαλικό Νόμο, σύμφωνα με τον οποίο οι γυναίκες δεν κληρονομούσαν, και ευνοούσε τις θυγατέρες του Καρόλου ΣΤ΄, οι οποίες θα τον διαδέχονταν σε όλες τις κτήσεις και τους τίτλους του (πλην του αξιώματος του αυτοκράτορα, που ήταν αιρετό). Για πολλά χρόνια στη συνέχεια ο Κάρολος ΣΤ΄ αγωνίστηκε να εξασφαλίσει την αποδοχή της Sanctio Pragmatica από τις άλλες ευρωπαϊκές δυνάμεις, πράγμα που επέτυχε, με σοβαρά όμως ανταλλάγματα.

Αμέσως μετά τον θάνατο του Καρόλου ΣΤ΄, η Σαξονία, η Πρωσία, η Βαυαρία και η Γαλλία αποκήρυξαν την Sanctio Pragmatica, αποσκοπώντας στον διαμελισμό της Αυστρίας· έτσι και άρχισε ο Πόλεμος της Αυστριακής Διαδοχής. 

Η Αυστρία υποστηρίχθηκε από τη Μεγάλη Βρετανία και την Ολλανδία, παραδοσιακούς εχθρούς της Γαλλίας, όπως και από το Βασίλειο της Σαρδηνίας. Η Γαλλία και η Πρωσία ήταν σε συμμαχία με το Εκλεκτοράτο της Βαυαρίας.

Η Ισπανία εισήλθε στον πόλεμο για να αποκαταστήσει την επιρροή της στη βόρεια Ιταλία και επιπλέον για να ανατρέψει την αυστριακή κυριαρχία της ιταλικής χερσονήσου, που είχε επιτευχθεί σε βάρος της Ισπανίας ως συνέπεια του Πολέμου της Ισπανικής διαδοχής.

Ο πόλεμος τελείωσε με την Ειρήνη του Άαχεν (γνωστή και ως "Συνθήκη του Αιξ-λα-Σαπέλ") το 1748, με την οποία μεταξύ άλλων η Μαρία Θηρεσία αναγνωρίστηκε ως αρχιδούκισσα της Αυστρίας και βασίλισσα της Βοημίας & Ουγγαρίας, ενώ η Πρωσία διατήρησε τον έλεγχο της Σιλεσίας.

## Εξωτερικοί σύνδεσμοι
* 


Αυστριακη διαδοχη
Κατηγορία:18ος αιώνας